สวัดดีค่ะ ที่ปากมีเม็ดขึ้นที่ปากล่างสองสามเม็ดไม่ใหญ่ไม่เจ็บเม็ดคล้ายๆสิวแต่ไม่กล้าไปเจาะอะไรแล้วก็ยุบไปเม็ดหนึงในวันต่อมา อีกสองเม็ดที่ขึ้นใกล้ๆกันก็ใช้เวลา2-3วันถึงจะยุบแต่ก็ทิ้งรอยเม็ดเหมือนน้ำในเม็ดมันแห้งน่ะค่ะ แล้วปากด้านในก็เกิดจุดแดงเหมือนเลือดออกใต้ผิวหนังไม่เจ็บเลยไม่รู้สึกแสบร้อนอะไรพอมาอีกวันหลังแปรงฟันเสร็จไม่ถึงนาทีก็รู้สึกชาๆที่ปากบนด้านในส่องกระจกก็เจอจุดแดงๆเหมือนปากด้านล่างเป๊ะเลยจุดใหญ่กว่าเดิมและมีสองจุด ปากล่างตรงมุมปากก็เริ่มมีแดงๆขึ้น ตอนแรกนึกว่าเป็นปากนกกระจอกแต่ไปอ่านมามันต้องเจ็บแต่นี้ปกติไม่รู้สึกอะไรเลยค่ะ ขอรบกวนด้วยนะคะ ขอบค่ะ
สวัสดีค่ะ การวินิจฉัยที่เป็นไปได้-เริมที่ริมฝีปาก เป็นตุ่มน้ำใส อาจปวดแสบได้-แผลร้อนในที่ปาก อาจเกิดจากการอุบัติเหตุเช่นฟันไปกัดโดน หรือเกิดจากการพักผ่อนน้อย ความเครียด การติดเชื้อแบคทีเรีย แต่มักจะเจ็บเช่นกัน-จุดเลือดออกที่ริมฝีปาก ซึ่งอาจเกิดจากเหงือกและฟันไม่แข็งแรง เช่นมีเหงือกอักเสบ หรือมีโรคของการแข็งตัวของเลือดที่ผิดปกติ อาจจะไม่รู้สึกเจ็บปวดอะไร-ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะ-ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV-ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออกหากมีตุ่มขึ้นเป็นๆหายๆที่ปาก ตุ่มโตเร็ว มีเลือดออกจากตุ่ม เจ็บมาก มีไข้แนะนำพบแพทย์เพื่อตรวจเพิ่มเติมค่ะการดูแลตัวเองเบื้องต้น ไม่ไปแกะตุ่มในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น